10 decembrie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **la un imobil amplasat în sectorul 6 al Municipiului București.**

În urma unui incident produs la instalația de utilizare ce alimentează imobilul situat în intrarea Guliver, nr. 13, bl. C1, sc. 2, sectorul 6, din Municipiului București, **Distrigaz Sud Rețele** **a fost nevoită să sisteze alimentarea cu gaze naturale pentru imobilul respectiv în data de 10 decembrie 2023, începând cu ora 15:10**, de această oprire fiind afectați un număr de **130 de clienți casnici**.

Distrigaz Sud Rețele va relua alimentarea cu gaze naturale pentru clienții afectați doar după remedierea defectului instalației de utilizare a gazelor naturale. Conform legislației în vigoare, instalația de utilizare a gazelor naturale se află în responsabilitatea clienților, iar remedierea defectelor înregistrate la aceasta trebuie realizată de către un operator economic autorizat A.N.R.E.

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*